**Ժաքլին Քենեդին** (հուլիսի 28, 1929(1929-07-28)[…], Սաութհեմփթոն, Սաֆոլկ շրջան, Նյու Յորք, ԱՄՆ - մայիսի 19, 1994(1994-05-19)[…], Նյու Յորք, Նյու Յորք, ԱՄՆ), 1961-1963 թթ եղել է ԱՄՆ առաջին տիկինը։ Ստացել է լրագրողի մասնագիտություն։ 1953 թ.-ին նա ամուսնանում է ԱՄՆ-ի 35-րդ նախագահ Ջոն Քենեդու հետ։ 1960-ակամ թվականներին ամերիկացիները նրան համարում էին իրենց ազգային արժեքը։ Նա խորհրդանիշ էր և լեգենդ, պաշտելի էր և սիրելի։ Սակայն նրա ամուսնական կյանքը դյուրին չէր։ Երբ 1963 թ.-ին սպանում են Ջոն Քենեդուն Ժաքլինը երկար չի ողբում և արդեն հոկտեմբերի 20-ին ամուսնանում է Արիստոտել Օնասիսի հետ։ Այդ ամուսնությունը նրանց երջանկություն չի պարգևում, և որոշ ժամանակ անց նրանցից յուրաքանչյուրը դրսում արկած էր որոնում։ Ժաքլինի սիրային արկածների հերոսներն էին Ֆրենկ Սինատրան, հայտնի լրագրող Փիթեր Հեմիլլը, գործարար Մորիս Թեմփլսմենը և այլն։ Օնասիսի մահից հետո Ժաքլինին մնացած մեծ հարստությունը հնարավորություն տվեց հետագայում ևս ցոփ ու շվայտ կյանք վարելու։ 64 տարեկան հասակում նրա մոտ հայտնաբերվեց ավշային համակարգի քաղցկեղ։ Ժաքլին Քենեդին վախճանվեց 1994 թ.-ի մայիսի 19-ին։ Թաղված է ամուսնու կողքին։

Մանկություն, պատանեկություն
---------------------------

Ժակլին Բուվյեն ծնվել է 1929 թ. հուլիսի 28-ին Նյու Յորքի Սաութհեմփթոն արվարձանում, միջնորդ Ջոն Բուվյե III-ի և Ջանետ Նորթոն Լիի ընտանիքում։ Մոր ընտանիքը ուներ իռլանդական ծագում, իսկ հոր ընտանիքը՝ ֆրանսիական և անգլիական։ 1933 թ. ծնվեց նրա քույրը՝ Քերոլայն Լին։ Ժակլինի ծնողները ամուսնալուծվել են 1940 թ. և նրա մայրը 1942 թ. ամուսնացել է միլիոնատեր, Standard Oil –ի ժառանգորդ՝ Հյու Օչինկլոսի հետ։ Այդ ամուսնությունից ծնվել են երկու երեխաներ. Ջանեթ և Ջեյմս Օչինկլոսները։ Վաղ տարիքում Ժակլինը եղել է անգերազանցելի ձիավար եւ ձիավարությունը մնում է իր ողջ կյանքի, ընթացքի կիրքը։ Որպես երեխա, նա նաև սիրում էր նկարչությունը, կարդալը, լակրոս։

Կրթություն
----------

Ժակլինը սովորել է Holton-Arms School-ում, Մերիլենդում (1942-1944) և տիկին Պորտերի դպրոցում, որը գտնվում է Ֆարմինգթոնում, Կոնեկտիկուտ նահանգում (1944-1947)։ 1947 թ. Բուվյեն ընդունվել է Վասսար-քոլեջ (Պաուկիպսի, Նյու Յորք)։ Սովորելով նախավերջին տարին, մեկնել է Փարիզ, որպեսզի կատարելագործի ֆրանսերենը, շփվի եվրոպական մշակույթի և գրականության հետ, արտասահմանում ուսուցում ստանալու ծրագրով։ Վերադառնալով ԱՄՆ, նա սովորում է Ջորջ Վաշինգտոն համալսարանում (Վաշինգտոն)։ 1951 թ. նա ստացել է արվեստի բակալավրի ֆրանսիական գրականության դիպլոմ։ Համալսարանի ավարտելուց հետո քրոջ՝ Քերոլայն Լիի հետ մեկնում են Եվրոպա ճամփորդության, որտեղ իր քրոջ հետ համատեղ գրել է միակ ինքնակենսագրական գիրքը «Մի յուրահատուկ ամառ»։ Դա միակ հրատարակությունն է, որտեղ կան նրա նկարները։ Համալսարանը ավարտելուց հետո Ժակլինը դարձել է The Washington Times-Herald օրաթերթի թղթակիցը։ Նա պետք էր սրամիտ հարցեր տար փողոցում պատահականորեն ընտրված մարդկանց և նկարեր նրանց։ Բուվյեն հետագայում շարունակում է ուսումը՝ ԱՄՆ-ի Պատմությունը, Ջորջթաուի համալսարանում (Վաշինգտոն)։

Ջոն Քենեդու հետ ամուսնությունը։ Ընտանիքը
----------------------------------------

1952 թ. մայիսին Ժակլին Բուվյեն և Ջոն Քենեդին պաշտոնապես ներկայացվել են միմյանց՝ ընկերների կողմից կազմակերպված ճաշկերույթին։ Նրանք սկսեցին հանդիպել և հունիսի 25, 1953 թ. հայտարարեցին իրենց նշանադրության մասին։ Նրանց հարսանիքը տեղի ունեցավ 1953 թ. սեպտեմբերի 12-ին Նյուպորտի (Ռոդ-Այլենդ նահանգ) Սուրբ Մարիամ եկեղեցում։ Արարողությունը կատարել է Բոստոնի արքեպիսկոպոս Ռիչարդ Կուշինգը, որին մասնակցել են մոտ 700 ընկերներ և բարեկամներ և 1200 հոգի Ժակլինի հայրենի տանը՝ Համերսմիթ –Ֆարմում։ Նորապսակները իրենց մեղրամիսը անցկացրին Ակապուլկոյում, իսկ հետո բնակվել են իրենց նոր տանը Մակլինում, Վիրջինիա։ Ընտանեկան կյանքը մշտապես ստվերում է եղել ամուսնու փոփոխությունների պատճառով։ Առաջին հղիությունը Ժակլինի մոտ ձախողվեց 1956 թ. օգոստոսի 23-ին, արյունահեղության և վաղաժամկետ ծննդյան պատճառով, ծնվեց մեռած աղջիկ։ Նույն տարում, զույգը վաճառում է իրենց տունը եւ տեղափոխվում Նորթ-Սթրիթի իրենց առանձնատունը Ջորջթաունում։ 1957 թ. նոյեմբերի 27-ին ծնվում է շատ սպասված դուստրը՝Քերոլայն Բուվյե Քենեդին։ 1960 թ. Երախտագիտության օրը ծնվում է նրանց որդին Ջոն Ֆիտջերալդ Քենեդի կրտսերը։ Երեք տարի հետո, 1963 թ. օգոստոսի 7-ին, Ժակլինին տեղափոխեցին հիվանդանոց առողջության վատթարացման պատճառով և ժամկետից շուտ կեսարիանով ծնվում է Պատրիկ Բուվյե Քենեդին։ Երկու օր հետո, 1963 թ. օգոստոսի 9-ին, Պատրիկը մահանում է շնչառական հյուծման սինդրոմի պատճառով։

Երեխաները
---------

* Առաբելլա Քենեդի (1956 թ. օգոստոսի 23—1956 թ. օգոստոսի 23)
* Քերոլայն Բուվյե Քենեդի (ծն. 1957 թ. նոյեմբերի 27)։ Ամուսնացել է Էդվին Շլոսբերգի հետ։ Զույգը ունի երկու դուստր և մեկ որդի։ Նա Ժակլինի և Ջոնի վերջին վերապրած երեխան է։
* Ջոն Ֆիտջերալդ Քենեդի կրտսեր (1960 թ. նոյեմբերի 25 — 1999 թ. հուլիսի 16)։ Խմբագիր և իրավաբան։ Ամուսնացել է Քերոլայն Բեսեթի հետ։ Նրանք մահացել են ավիավթարից, ինչպես նաև Լորեն Բեսեթը՝ Քերոլայնի քույրը, Մարթաս-Վինյարդ կղզու ափին, Piper Saratoga II HP ինքնաթիռով, Ջոն Քենեդոի կրտսեր փորձարկմամբ։
* Պատրիկ Բուվյե Քենեդի (1963 թ. օգոստոսի 7— 1963 թ. օգոստոսի 9)

Ամերիկայի Միացյալ Նահանգների առաջին տիկին
-----------------------------------------

Ժաքլին Քենեդին նախընտրական քարոզարշավի ժամանակ ամուսնու կողքին Էփլթոնում, Վիսկոնսին 1960 թ. մարտ։
### Նախընտրական քարոզարշավ

1960 թ. հունվարի 3-ին Ջոն Քենեդին հայտարարեց իր թեկնածությունը նախագահական ընտրություններում և սկսեց լայն նախընտրական քարոզարշավ, որտեղ Ժակլինը մտադիր էր ակտիվ դեր խաղալ, սակայն շուտով Ջոն Քենեդին իմացավ, որ նա հղի է։ Իր նախորդ դժվարին հղիությունների պատճառով, ընտանեկան բժիշկը խստորեն խորհուրդ տվեց, որ Ժակլինը մնա տունը։ Չնայած դրան, Ժակլինը մասնակցում է ամուսնու քարոզարշավին՝պատասխանելով նամակներին, ձայնագրելով գովազդային հոլովակներ, տալով հարցազրույց թերթերին և հեռուստատեսությանը ինչպես նաև ղեկավարում է իր թերթը, որի անվանումն էր Campaign Wife, սակայն հանրության դատին հազվադեպ էր հանձնվում։ Ժակլին Քենեդին տիրապետում էր ֆրանսերենին և իսպաներենին, իսկ քարոզարշավի ընթացքում տիրապետում էր նաև իտալերենին և լեհերենին։

### ԱՄՆ-ի առաջին տիկին

Առաջին տիկին Ժակլին Քենեդի, նախագահ Ջոն Ֆ. Քենեդի, Անդրե Մալրո, Մարի-Մադլեն Լուի Մալրո, Լինդոն Ջոնսոն, և Կլաուդիա Ջոնսոն, Սպիտակ Տան Մեծ Սանդուղքից իջնելուց, ճաշի գնալուց, 1962 թ. ապրիլ։ Ժակլինի զգեստը Օլեգ Կազինի է։
1960 թ. նոյեմբերի 8-ին, նախագահական ընտրություններում Ջոն Քենեդին հաղթեց հանրապետական Ռիչարդ Նիկսոնին։ Երկու շաբաթ հետո ծնվեց նրանց առաջին որդին՝Ջոն կրտսերը։1961 թ. հունվարի 20 -ին երբ նրա ամուսինը նախագահական երդում տվեց, Ժակլին Քենեդին դարձավ ամենաերիտասարդ (31 տարեկան)առաջին տիկիններից մեկը, պատմության մեջ։ Նրանից փոքր եղել էին միայն Ֆրենսիս Քլիվլենդը և Ջուլիա Թայլերը։

Ինչպես ցանկացած առաջին տիկին, Ժաքլին Քենեդին գտնվում էր ուշադրության կենտրոնում։ Նա տալիս էր հարցազրույցներ, նկարվում էր լուսանկարիչների համար, սակայն պահում էր հեռավորություն լրագրողների և իր, իր ընտանիքի միջև։ Ժաքլին Քենեդին կազմակերպում էր հրաշալի ընդունելություններ Սպիտակ տանը, վերականգնում է իր ինտերիերը։ Անփոփոխ ոճի զգացումամբ և վայելչությամբ նա նվաճում է ոչ միայն դիվանագետների այլ նաև հասարակ ամերիկացիների հարգանքը։

Ծանոթագրություններ
------------------

1. 1 2 3 4  *Caroli B. B.* Encyclopædia Britannica
2. 1 2 3 4  *Lundy D. R.* The Peerage
3. 1 2 3 4  filmportal.de — 2005.
4. 1 2 3 4  Kindred Britain


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AlloCiné · ČSFD · Filmportal · Internet Movie Database · ԿինոՊոիսկ · MusicBrainz · The Peerage · Find A Grave · gravsted.dk · WikiTree · WeRelate · Rodovid |
|  |
| Բառարաններ և հանրագիտարաններ | Բրիտանիկա · Մեծ նորվեգական · American National Biography · Notable Names Database |
|  |
| 

|  Չափորոշչային վերահսկողություն |
| --- |
|  |
| BIBSYS: 14039071 · BNC: a11287184 · BNE: XX982675 · BNF: 12213645b · CiNii: DA13445269 · CONOR: 79907171 · GND: 118561375 · GTAA: 115855 · ISNI: 0000 0001 2148 740X · LCCN: n50002974 · LNB: 000141358 · NDL: 00620923 · NKC: jn20000720212 · NLA: 36085999 · NLP: a0000001184103 · NSK: 000490425 · NTA: 073419397 · NUKAT: n96401710 · PTBNP: 1564752 · LIBRIS: 249113 · SUDOC: 030792347 · VIAF: 117604909 · ULAN: 500242137 · WorldCat VIAF: 117604909 |

 |

 |

|  |  |  |  |  |  |  |
| --- | --- | --- | --- | --- | --- | --- |
| 

| * դ
* ք
* խ
ԱՄՆ-ի առաջին տիկնայք |
| --- |
|  |
| • Մարթա Վաշինգտոն • Էբիգեյլ Ադամս • Մարտա Ջեֆերսոն Ռենդոլֆ • Դոլի Մեդիսոն • Էլիզաբեթ Մոնրո • Լուիզա Ադամս • Էմիլի Դոնելսոն • Սառա Ջեքսոն • Անժելիկա Վան Բյուրեն • Աննա Հարիսոն • Ջեյն Հարիսոն • Լետիցիա Թայլեր • Փրիսցիլա Թայլեր • Ջուլիա Թայլեր • Սառա Չիլդրես Փոլկ • Մարգարետ Թեյլոր • Աբիգայիլ Ֆիլմոր • Ջեյն Փիրս • Հարիեթ Լեյն • Մերի Լինքոլն • Էլիզա Ջոնսոն • Ջուլիա Գրանթ • Լյուսի Հեյզ • Լուկրեցիա Գարֆիլդ • Մերի Մաքելրոյ • Ռոուզ Քլիվլենդ • Ֆրենսիս Կլիվլենդ • Քերոլայն Հարիսոն • Մերի Հարրիսոն • Ֆրենսիս Կլիվլենդ • Իդա Մաք-Քինլի • Էդիթ Ռուզվելտ • Հելեն Տաֆտ • Էլեն Վիլսոն • Էդիթ Վիլսոն • Ֆլորենս Գարդինգ • Գրեյս Քուլիջ • Լու Հուվեր • Էլեոնոր Ռուզվելտ • Բես Թրումեն • Մեյմի Էյզենհաուեր • Ժաքլին Քենեդի • Լեդի Բյորդ Ջոնսոն • Փեթ Նիքսոն • Բեթի Ֆորդ • Ռոզալին Քարթեր\* • Նենսի Ռեյգան • Բարբարա Բուշ\* • Հիլարի Քլինթոն\* • Լորա Բուշ\* • Միշել Օբամա\* • Մելանյա Թրամփ\* • Ջիլ Բայդեն\* |  |
|  |
| \* այժմ ապրող |

 |